Diari Oficial de la Generalitat Valenciana


Sumari del DOGV 8145, del 09-10-2017 (2017/8897)

DECRET 147/2017, de 6 d'octubre, del Consell, pel qual concedeix la Distinció de la Generalitat per accions a favor de la igualtat i per a una societat inclusiva, a títol pòstum, a Amparo Moreno Vañó.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8897


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 147/2017, de 6 d'octubre, del Consell, pel qual concedeix la Distinció de la Generalitat per accions a favor de la igualtat i per a una societat inclusiva, a títol pòstum, a Amparo Moreno Vañó. [2017/8897]  
El Consell, per mitjà del Decret 132/2016, de 7 de octubre, va crear la Distinció de la Generalitat per les accions a favor de la igualtat i per a una societat inclusiva, a fi de reconèixer la trajectòria de persones o entitats que destaquen pel seu compromís en la lluita per la igualtat, per la consecució d'una societat inclusiva i per la visibilitat de la diversitat social.  
Amparo Moreno Vañó, activista i defensora dels drets socials, es va diplomar en serveis socials i va exercir la seua professió al llarg de deu anys en un hospital de mútues de treball. Posteriorment, des de 1982 fins a 2009, va ser funcionària de la Generalitat. La seua decidida defensa del sistema públic va quedar patent com a ferma impulsora dels serveis socials municipals, des de la Conselleria de Benestar Social, i en la seua activa participació durant la redacció de la primera llei de serveis socials de la Comunitat Valenciana.  
En la seua faceta sindical, va ser una de les impulsores del departament de serveis socials de Comissions Obreres a la Comunitat Valenciana, on va aportar la seua visió i capacitat d'intervenció. A més, entregada a una professió que va defendre amb la pràctica diària i a través del Col·legi Professional de Treballadors Socials, Amparo Moreno va destacar per la seua contribució a la formació de professionals a través de la docència i la investigació.  
Amparo Moreno va ser també directora d'Acció Social en Càritas Diocesana de València durant sis anys (2009-2015), ja que la jubilació no va frenar la seua activitat de voluntariat com a membre actiu del Consell Assessor i col·laboradora de la Fundació Novaterra, del Grup Promotor de Fundació Esplai, i com a representant en la Xarxa Europea de Lluita contra la Pobresa i l'Exclusió Social- EAPN Comunitat Valenciana.  
Per això, com a reconeixement a una vida de treball i compromís per una societat més solidària i per la dignitat de persones excloses o en risc d'exclusió social, amb la deliberació prèvia del Consell, en la reunió del 6 d'octubre de 2017,  
  
  
DECRETE  
  
Concedir la Distinció de la Generalitat per accions a favor de la igualtat i per a una societat inclusiva, a títol pòstum, a Amparo Moreno Vañó.  
  
València, 6 d'octubre de 2017  
  
El president de la Generalitat,  
XIMO PUIG I FERRER